अपने इस नए म्यूजिक वीडियो को लेकर बेहद उत्साहित सोनू ठुकराल ने बताया कि उनका अब तक का अंतिम एलबम टी-सीरीज द्वारा रिलीज ‘क्लब बीट’ पिछले साल जनवरी में आया था। ‘क्लब बीट’ को उस समय तीन लाख से ज्यादा व्यूज मिला था। ऐसे में करीब एक साल के बाद आ रहे इस नए म्यूजिक वीडियो को लेकर सोनू का उत्साहित होना लाजिमी है। हरियाणा के बल्ल्भगढ़ में 6 सितंबर 1986 को पैदा हुए एवं पफरीदाबाद के डीएवी काॅलेज से स्नातक तक की शिक्षा हासिल करने वाले सोनू ठुकराल की आवाज चूंकि हरियाणा-पंजाब की सरहदों को लांघते हुए बाॅलीवुड तक पहुंच चुकी है, इसलिए वे बाॅलीवुड गानों को लेकर भी रोमांचित हैं, क्योंकि बहुत जल्द उनका हिंदी फिल्मी गाना लाॅन्च होने जा रहा है, जिसे बाॅलीवुड के ‘खिलाड़ी कुमार’ अक्षय कुमार पर फिल्माया गया है। इसके अलावा एक सोलो पंजाबी सिंगल ‘क्या बात है’ भी इसी साल रिलीज होगा, जिसे लिखा है दीप झांडु ने। दीप ने ही इसमें रैप भी दिया है। जबकि, इरोज फिल्म्स के बैनर तले बनी फिल्म ‘चलो दिल्ली’ में इन्होंने बॉलीवुड स्टार रणवीर कपूर के लिए पंजाबी गाना गाया है।